钦定古今图书集成/方舆汇编/边裔典/第098卷 > 宋
## 钦定古今图书集成/方舆汇编/边裔典/第098卷 > 宋

### 太祖建隆元年九月三佛齐国遣使贡方物

按《宋史太祖本纪》云云。　按《三佛齐传》，“三佛齐国盖
南蛮之别种，与占城为邻，居真腊、阇婆之间，所管十
五州。土产红藤、紫矿，笺沉香、槟榔、椰子，无缗钱。土俗
以金银贸易诸物。四时之气，多热少寒，冬无霜雪，人
用香油涂身。其地无麦，有米及青白豆，鸡鱼鹅鸭颇
类中土。有花酒、椰子酒、槟榔酒、蜜酒，皆非麹糵所酝，
饮”之亦醉。乐有小琴、小鼓，《昆仑奴》踏曲为乐。国中文
字用梵书，以其王指环为印，亦有中国文字，上章表
即用焉。累甓为城，周数十里，用椰叶覆屋。人民散居
城外，不输租赋。有所征伐，随时调发。立酋长率领，皆
自备兵器粮糗。汎海使风，二十日至广州。其王号詹
卑。其国居人多蒲姓。唐天祐元年，贡物授其使都蕃
长蒲诃栗立宁远将军。建隆元年九月，其王悉利胡
大霞里檀遣使李《遮帝》来朝贡。

按：袁褧《枫窗小牍》：“艺祖受命元年秋，三佛齐来贡。”时
尚不知皇宋受禅也。贡物有通天犀，中有形如龙擎
一，盖其龙形腾上而尾少左向。其文即“宋”字也。真
主受命，岂偶然哉？艺祖即以此犀为带，每郊庙则系
之。

按《广东通志》，“三佛齐国，古干陀利也。在占城之南，相
距五日程，居真腊、瓜哇之间，所管十五州。其属国有
单马令、凌牙斯、蓬、丰登、牙侬、细兰等国，其王号詹卑，
其人多姓蒲。梁天监元年入贡，后绝。唐天祐初始通
中国。宋建隆初，其王悉利胡大霞里遣使朝贡。
建隆二年五月三佛齐国来献方物按《宋史太祖本纪》云云。　按《三佛齐传》“二年夏。又遣
使蒲蔑贡方物。是冬其王室利乌耶遣使茶野伽。副
使嘉末吒朝贡。其国号生留王李犀林男迷日来亦
遣使同至贡方物。”

建隆三年春三月，三佛齐遣使来献。

按《宋史太祖本纪》云云。　按《三佛齐传》。三年春。室利
乌耶又遣使李丽林。副使李鸦末、判官吒吒璧等来
贡。回。赐以白犛牛尾、白磁器银器锦线鞍辔二副。

### 开宝四年四月三佛齐国遣使献方物

按《宋史太祖本纪》云云。　按《三佛齐传》。“开宝四年。遣
使李何末以水晶火油来贡。”

开宝五年四月，三佛齐国王释利乌耶遣使来献方
物。

按：《宋史太祖本纪》云云。

开宝七年三月，三佛齐国王遣使献方物。

按《宋史太祖本纪》云云。　按《三佛齐传》“七年。又贡象
牙、乳香、蔷薇水、万岁枣、褊桃、白沙糖、水晶指环、琉璃
瓶、珊瑚树。”

开宝八年。十二月。三佛齐国王遣使来献方物
按《宋史太祖本纪》云云　按《三佛齐传》。八年。又遣使
蒲陁汉等贡方物。赐以冠带器币。

### 太宗太平兴国五年三佛齐国遣使来

按《宋史太宗本纪》，不载。　按《三佛齐传》：“太平兴国五
年，其王夏池遣使茶龙眉来。是年，潮州言，三佛齐国
蕃商李甫诲乘舶船载香药、犀角、象牙至海口，会风
势不便，飘船六十日至潮州，其香药悉送广州。”
太平兴国八年，三佛齐国遣使入贡。

按《宋史太宗本纪》不载　按《三佛齐传》：“八年，其国王
遐至遣使蒲押陁罗来贡水晶佛锦、布、犀牙、香药。”

### 雍熙二年三佛齐遣使入贡

按《宋史太宗本纪》不载　按《三佛齐传》：“雍熙二年，舶
主金花茶以方物来献。”

### 端拱元年三佛齐遣使入贡

按《宋史太宗本纪》不载　按《三佛齐传》：“端拱元年，遣
使蒲押陁黎贡方物。”
端拱二年十二月，“三佛齐国遣使来贡。”

按：《宋史太宗本纪》云云。

### 淳化三年三佛齐使者归国以风信不利复回乞诏谕本国许之

按《宋史太宗本纪》不载　按《三佛齐传》：淳化三年冬，
广州上言，“蒲押陁黎前年自京回，闻本国为阇婆所
侵，住南海凡一年。今春乘舶至占城，偶风信不利复
还，乞降诏谕本国，从之。”

### 真宗咸平六年三佛齐遣使入奏以本国建寺祝圣寿乞赐名及钟许之

按《宋史真宗本纪》：“咸平六年十二月，三佛齐国来贡。”

按《三佛齐传》：“咸平六年，其王思离味啰无呢佛麻。”

调华遣使李加排、副使无陁、李南悲来贡，且言本国
建佛寺以祝圣寿，愿赐名及钟。上嘉其意，诏以“承天
万寿”为寺额，并铸钟以赐。授《加排》归德将军，《无陁、李
南悲》怀化将军。

### 大中祥符元年三佛齐遣使入贡许赴泰山陪位

按《宋史真宗本纪》，“元年，三佛齐国来贺。”　按《三佛齐
传》：“大中祥符元年，其王思离麻啰皮遣使李眉地、副
使蒲婆蓝、判官麻河勿来贡，许赴泰山，陪位于朝觐
坛，遣赐甚厚。”

### 天禧元年三佛齐遣使入贡赐游太清寺金明池其王赐礼物奖之

按《宋史真宗本纪》：天禧元年，三佛齐国来贡。　按《三
佛齐传》：“天禧元年，其王霞迟苏勿吒蒲迷，遣使蒲谋
西等奉金字表，贡真珠、象牙、梵夹经、昆仑奴。诏许谒
会灵观，游太清寺、金明池。及还，赐其国诏书礼物，以
慰奖之。”

### 仁宗天圣六年三佛齐遣使入贡赐金带

按《宋史仁宗本纪》，天圣元年，三佛齐国来贡。　按《三
佛齐传》：“天圣六年八月，其王室离叠华遣使蒲押陁
罗歇及副使判官亚加卢等来贡方物。”旧制，远国使
人贡赐以间金涂银带，时特以浑金带赐之。

### 神宗熙宁十年三佛齐遣使入贡诏加保顺慕化大将军

按《宋史神宗本纪》不载　按《三佛齐传》：熙宁十年使
大首领地华伽啰来，以为保顺慕化大将军，赐诏宠
之曰：“吾以声教敷露方域，不限远迩。苟知夫忠义而
来者，莫不锡之华爵，耀以美名，以宠异其国尔悦慕
皇化，浮海贡琛，吾用汝嘉，并超等秩，以昭忠义之劝。”
按《广东通志》：三佛齐国，熙宁十年，使大首领地华伽
啰来。以为“保顺慕化大将军。”入见。以金莲花贮珍珠
龙脑撒殿。

### 元丰三年三佛齐遣使入贡优赐遣归

按《宋史神宗本纪》不载　按《三佛齐传》：元丰中，使至
者再。率以白金、真珠、婆律、薰陆香备方物。广州受表入言，俟报乃护至阙下。天子念其道里遥远，每优赐
遣归。二年赐钱六万四千缗、银一万五百两，官其使
群陀毕罗为宁远将军，官陀旁亚里为保顺郎将。”毕
罗乞买金带、白金器物及僧紫衣、师牒，皆如所请给
之。三年，广州南蕃纲首以其主管国事、国王之女“《唐
字书》寄龙脑及布与提举市舶孙迥，迥不敢受，言于
朝，诏令估值输之官，悉市帛以报。

元丰五年。三佛齐遣使入贡。加将军郎将遣归
按《宋史神宗本纪》。不载　按《三佛齐传》：“五年遣使皮
袜、副使胡仙、判官地华加罗来入见。以金莲花贮真
珠龙脑撒殿。官皮袜为怀远将军。胡仙加罗为郎将。”
加罗还至雍丘病死。赙以绢五十匹。

元丰六年。三佛齐遣使入贡。加将军郎将遣归
按《宋史神宗本纪》。不载　按《三佛齐传》。六年又以其
使萨打华满为将军。副使罗悉沙文。判官悉理沙文
为郎将。

元丰七年九月，三佛齐来贡。

按：《宋史神宗本纪》云云。

### 哲宗元祐三年三佛齐入贡

按：《宋史哲宗本纪》云云。

元祐五年十二月，三佛齐入贡。

元祐六年十二月，三佛齐入贡。

按：以上《宋史哲宗本纪》云云。

### 绍圣元年十月三佛齐遣使入贡

绍圣二年十二月，三佛齐入贡。

按：以上《宋史哲宗本纪》云云。

### 高宗绍兴七年三佛齐国入贡诏加保顺慕化大将军

按《宋史高宗本纪》不载　按《礼志》，绍兴七年，三佛齐
国乞进章奏，赴阙朝见，诏许之。令广东经略司斟量，
只许四十人到阙，进贡南珠、象齿、龙涎、珊瑚、琉璃、香
药。诏补保顺慕化大将军、三佛齐国王，给赐鞍马、衣
带、银器，赐使人宴于怀远驿。

绍兴二十六年，三佛齐遣使入贡，复以珠献，诏偿其
直而收之。

按《宋史高宗本纪》，绍兴二十六年二月，三佛齐国入
贡。　按《三佛齐传》：绍兴二十六年，其王悉利麻霞啰
陀遣使入贡，帝曰：“远人向化，嘉其诚耳，非利乎方物
也。”其王复以珠献宰臣秦桧。时桧已死，诏偿其直而
收之。

### 孝宗淳熙五年三佛齐再入贡赐之银币

按：《宋史孝宗本纪》：“淳熙五年十二月，三佛齐国入贡。”

按《礼志》：“淳熙五年再入贡，计其直二万五千缗回。”

赐绫锦罗绢等物、银二千五百两　按《三佛齐传》，淳
熙五年复遣使贡方物。诏免赴阙，馆于泉州。